Xalqaro paralimpiya qo‘mitasi (IPC) Paralimpiya o‘yinlarida qochqinlar terma jamoasi ishtirok etishiga ruxsat berdi. Qayd etish kerakki, qochqinlar safidan chiqqan o‘n nafar sportchi Rio-de-Janeyroda o‘tadigan 2016 yilgi Yozgi Olimpiadada Xalqaro olimpiya qo‘mitasi bayrog‘i ostida ishtirok etadi. Boshqa barcha jamoalarda bo‘lganidek, qochqin sportchilar jamoasi ham texnik ta’minot shtatiga, shu jumladan, besh murabbiy va besh rasmiy vakilga ega bo‘ladi. IPC saytida keltirilishicha, bu terma jamoa tarkibi avgust oyi davomida aniqlanadi.